**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTO „PASLAUGŲ VAIKAMS SU NEGALIA IR JŲ ŠEIMOMS PLĖTRA KLAIPĖDOS REGIONE“** **paraiškos teikimui iR įgyvendinimui**

2020 m. liepos 1 d. Nr. T1-190

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-K-429 „Paslaugų centrai vaikams“ projektų finansavimo sąlygų aprašo, patvirtinto Lietuvos Respublikos socialinės apsaugos ir darbo ministro 2020 m. gegužės 26 d. įsakymu Nr. A1-455 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-K-429 „Paslaugų centrai vaikams“ projektų finansavimo sąlygų aprašo patvirtinimo“, 49.8 ir 49.14 papunkčiais, Klaipėdos miesto savivaldybės taryba nusprendžia:

1. Pritarti biudžetinės įstaigos Klaipėdos sutrikusio vystymosi kūdikių namų projekto „Paslaugų vaikams su negalia ir jų šeimoms plėtra Klaipėdos regione“ (toliau – Projektas) paraiškos teikimui ir jo įgyvendinimui.

2. Užtikrinti 5 proc. Projekto tinkamų išlaidų finansavimą, Projekto tinkamų finansuoti išlaidų dalį, kurios nepadengia projektui skiriamo finansavimo lėšos ir (ar) netinkamų, tačiau šiam Projektui įgyvendinti būtinų lėšų padengimą Klaipėdos miesto savivaldybės biudžeto lėšomis.

3. Užtikrinti Projekto veiklų tęstinumą 5 metus po Projekto finansavimo pabaigos.

4. Įgalioti biudžetinės įstaigos Klaipėdos sutrikusio vystymosi kūdikių namų direktorių pasirašyti visus dokumentus, susijusius su Projekto paraiškos teikimu ir dalyvavimu Projekte, vykdyti Projekto veiklų (darbų) užsakovo funkciją.

5. Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administracinio teismo Klaipėdos rūmams per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas –Savivaldybės administracijos direktorius | Gintaras Neniškis |

Parengė

Sveikatos apsaugos skyriaus vedėja (savivaldybės gydytoja)

Rožė Perminienė, tel. 39 60 70

2020-06-26